אירוויזיון 1998

אירוויזיון 1998 נערך זו השנה ה-43. הוא התקיים ב-9 במאי 1998 באולם הלאומי שבבירמינגהאם, הממלכה המאוחדת. הגישו אותו טרי ווגן ואולריקה ג'ונסון. ווגן, שהיה ידוע בחיבתו לתחרות מאז החלה, שיחק תפקיד כפול: בנוסף להנחיה, הוא גם קריין בטלוויזיה באותו ערב ב-BBC ששידר את התחרות.

דנה אינטרנשיונל מישראל ניצחה באירוויזיון זה עם השיר "דיווה". הזמרת משכה תשומת לב ניכרת גם בישראל וגם באירופה, כיוון שעברה ניתוח להתאמה מגדרית בשנת 1993, והייתה לזמרת הטרנסקסואלית הראשונה שהופיעה על בימת התחרות, וגם ניצחה בה.

תחרות זו הייתה אחת הצמודות ביותר בתולדות האירוויזיון. ישראל ומלטה הובילו לסירוגין, ולאחר הקראת הנקודות של צוות השיפוט של טורקיה, נוצר שוויון בין ישראל ומלטה – 166 נקודות לכל אחת. צוות השיפוט האחרון היה של מקדוניה. ישראל קיבלה 8 נקודות ושמה של מלטה עדיין לא הוזכר. לאחר שצוות השיפוט של מקדוניה העניק 10 נקודות לממלכה המאוחדת, ישראל עדיין הובילה, אך בעוד רבים ציפו כי מלטה, שזכתה לניקוד גבוה מרוב המדינות, תקבל את 12 הנקודות ותעקוף את ישראל, הפתיעו המקדונים שבחרו להעניק את 12 הנקודות שלהם לקרואטיה. כך זכתה ישראל בתחרות בפעם השלישית בתולדותיה. ישראל קיבלה מספר נקודות כלשהו מ-21 מתוך 24 המדינות שהשתתפו מלבדה (המדינות שלא נתנו ניקוד כלל לישראל היו קרואטיה, הונגריה וסלובקיה). לעומתה, הממלכה המאוחדת שסיימה במקום השני, קיבלה נקודות מכל המדינות המשתתפות מלבדה. במהלך השידור החי, קיבלה ישראל דוז פואה (12 נקודות) 4 פעמים (מצרפת, ספרד, מלטה ופורטוגל). לאחר התחרות, בוצע תיקון בהצבעותיה של ספרד, אשר לא נתנה לגרמניה ניקוד כלל במהלך השידור החי, אך למעשה הייתה אמורה לתת לה 12 נקודות, ולישראל 10 בלבד. תיקון זה לא השפיע על זכייתה של ישראל.

זו הייתה השנה השלישית ברציפות שבה המדינה המארחת מסיימת במקום השני, לאחר אירלנד ב-1997 ונורווגיה ב-1996.

מקדוניה, שהשתתפה תחת השם "FYR Macedonia" – קיצור של "Former Yugoslav Republic of Macedonia", "הרפובליקה היוגוסלבית לשעבר של מקדוניה", לקחה חלק בתחרות בפעם הראשונה, אחרי שנדחתה מאירוויזיון 1996. בלגיה, פינלנד, ישראל, רומניה וסלובקיה חזרו לתחרות לאחר שלא השתתפו בה שנה קודם לכן. אוסטריה, בוסניה והרצגובינה, דנמרק, רוסיה ואיסלנד לא השתתפו בשל מקומות נמוכים בחמש השנים שקדמו לאירוויזיון הנוכחי. רשות השידור האיטלקית החליטה לפרוש מהתחרות.

יוון סיימה את התחרות עם 12 נקודות שקיבלה מקפריסין. רומניה סיימה את התחרות עם 6 נקודות שקיבלה מישראל.

רקע
אירוויזיון 1998 היא שנה בעלת חשיבות לאירוויזיון מכמה סיבות: ראשית, הייתה זו השנה האחרונה בה הועלתה תזמורת לבימת התחרות. יוון, צרפת (למעט הכינור), שווייץ, מלטה, ישראל ובלגיה – כולן העדיפו להופיע עם פלייבק. מצד שני, גרמניה וסלובניה כן הציגו מנצח לתזמורת, אף על פי שהופיעו עם פלייבק.

מעבר לכך, בשנה זו הופסקה ההצבעה על ידי חבר שופטים והחלה שיטת הטלווטינג, כך שכל מי שחפץ בהצבעה יכול היה להצביע למדינות המשתתפות (חוץ מהמדינה בה הוא מתגורר). בנוסף, זה היה האירוויזיון האחרון שבו יושם חוק השפה – שחייב את כל המדינות המשתתפות להופיע בלשון המדינה ממנה האמנים מגיעים. האירוויזיון גם זכור בזכות ההצבעה המותחת, כשהמדינה המנצחת התגלתה רק בהצבעה האחרונה.

רגע מביך בשלב ההצבעה היה בתורה של הולנד: קוני ואנדנבוס שייצגה את המדינה באירוויזיון 1965 ציינה שהשתתפה בתחרות בעבר, ואולריקה ג'ונסון המנחה השיבה, "לפני זמן רב, כן?" – תגובה שגררה צחוק וקריאות בוז מהקהל. למעשה, ונדנבוס היא זו שאמרה שהשתתפה לפני זמן רב והמנחה רק חזרה על דבריה, אך הקהל לא שמע זאת עקב הרעש באולם וכך נוצר הרושם השגוי כאילו ג'ונסון לעגה לגילה.

רוסיה ואיטליה לא שידרו את התחרות עקב פרישתן. למעשה באותה שנה רוסיה תכננה להשתתף, אך הממוצע הנמוך לא
אפשר לה לגשת בסופו של דבר לתחרות.

השירים
 סדר  מדינה  שפה  ביצוע  שם השיר בשפת מקור  שם השיר בעברית  מיקום  ניקוד1   קרואטיה  קרואטית  דניאלה  Neka mi ne svane  שהשחר לא יעלה 51322   יוון  יוונית  טאלאסה  Μια κρυφή ευαισθησία  אשליה סודית 20123   צרפת  צרפתית  מארי-לין  Où aller  לאן ללכת2434   ספרד  ספרדית  מיקל הרסוג  Que voy a hacer sin ti  מה אעשה בלעדייך? 16215   שווייץ  גרמנית  גונבור  Lass ihn  תני לו 2506   סלובקיה  סלובקית  קטרינה חספרובה  Modlitba  תפילה 2187   פולין  פולנית  סיקסטין To takie proste  זה קל 17198   ישראל  עברית   דנה אינטרנשיונל Diva  דיווה 1 1749   גרמניה  גרמנית  גילדו הורן  Guildo hat euch lieb!  גילדו אוהב אתכם!  87410   מלטה  אנגלית  קיארה The one that I love  האחד שאני אוהבת 316611   הונגריה  הונגרית צ'ארלי  A holnap már nem lesz szomorú  העצבות תיעלם מחר  23412   סלובניה  סלובנית  וילי רסניק Naj bogovi slišijo  תנו לאלים לשמוע 181713   אירלנד  אנגלית  דון מרטין Is always over now?  האם 'תמיד' נגמר עכשיו?96414   פורטוגל  פורטוגזית  עלמה לוזה  Se eu te pudesse abraçar  אם יכולתי לחבק אותך 113715   רומניה  רומנית  מלינה אולינסקו  Eu cred  אני מאמינה 22616   הממלכה המאוחדת  אנגלית  אימאני  Where are you?  איפה אתה? 216717   קפריסין  יוונית  מיכאליס חדזיאניס  Genesis בריאה 113718   הולנד  הולנדית  אדסיליה רומבלי Hemel en aarde  שמיים וארץ 415119   שוודיה  שוודית  ייל יונסון  Kärleken är...  האהבה היא... 105320   בלגיה  צרפתית  מלאני קול  Dis oui  אמור כן 612321  פינלנד  פינית  אדי  Aava  מרחב פתוח 152222   נורווגיה  נורווגית  לארס פרדריקסן  Alltid sommer  תמיד קיץ  78123  אסטוניה  אסטונית  קויט טומה  Mere lesped  ילדי הים 113724  טורקיה  טורקית  טוזמן  Unutamazsın  את לא יכולה לשכוח 142625  מקדוניה  מקדונית  ולאדו ינבסקי Не зори, зоро  שחר, אל תעלה 1916

 מגישי הניקוד 
  – דאבור משטרוביץ'
  – מארי מרים
  – יגאל רביד
  – ננה
  – לוסיה מוניז
  – אנקה צורקשיו
  – קוני ואנדנבוס
  – אורבה טידוס

אזכורים בתרבות הפופולרית
בסדרת הטלוויזיה הישראלית "קופה ראשית" מוזכר אירוויזיון 1998 כזה שבו ייצגה להקתו של אנטולי קירלנקו(דניאל סטיופין) את מולדובה עם השיר "מלדאבסקי פלאצ'י" ("תליין מולדובי"). השיר זכה כביכול במקום האחרון  ("אחרי מלטה"), מה שהביא את אנטולי לברוח לישראל, לשנות את שמו ולהסתיר את עברו לאור הבושה הרבה שגרם למולדתו. בהמשך מתברר כי הופעתה של הלהקה הייתה זו שהיוותה השראה לקריירת השירה של נטע ברזילי. במציאות לא השתתפה מולדובה באירוויזיון 1998, והשתתפותה הראשונה בתחרות נרשמה רק ב-2005. מלטה, שמוזכרת כמי שזכתה במקום הלפני אחרון, זכתה במציאות במקום השלישי אחרי דו-קרב צמוד עם ישראל, שזכתה כאמור במקום הראשון.

קישורים חיצוניים


 היסטוריית ההצבעות באירוויזיון 1998

 , סדרה מבית כאן - תאגיד השידור הישראלי הסוקרת את ישראל באירוויזיון, פרק המוקדש כולו לשיר "דיווה"

*
1998
1998
קטגוריה:ברמינגהאם
קטגוריה:אירועי מוזיקה בממלכה המאוחדת
קטגוריה:הממלכה המאוחדת: תרבות
קטגוריה:אנגליה: תרבות
קטגוריה:1998 במוזיקה
קטגוריה:1998 בממלכה המאוחדת